stanford-oval/wikipedia huggingface dataset:
דארון מאלכיאן
EatUrMusic

EatUrMusic הוא הסכם בין מאלכיאן לחברת התקליטים 'סוני'. ההסכם החל ב-2003 ומאז נזנח כמעט לחלוטין כתוצאה מהמחויבויות הקודמות שיש למאלכיאן ושאר עיסוקיו. הלהקה הראשונה שהוחתמה הייתה להקת פאנק (Punk)/מטאל בשם Amen. סולן הלהקה (ומייסדה) קייסי כאוס ישחרר בעתיד את המוזיקה שלו תחת חברת תקליטים משל עצמו.
עמוד הבית של 'EatUrMusic' לא פעיל, אך לאחרונה הועלה פורום חדש בתקווה שיעורר את הקהילה.
הקליפ הראשון של הלהקה Scars on Broadway רשום תחת זכויות יוצרים של EatUrMusic.
דיסקוגרפיה > System Of A Down

1998: System Of A Down
2001:Toxicity
2002: Steal This Album!
2005: Mezmerize
2005: Hypnotize
דיסקוגרפיה > Scars on Broadway

2008: Scars on Broadway
די (סקוטלנד)

| --- | --- |

נהר די ליד ברמר
 מידע כללי
 אורך:  140 ק"מ
 אגן ניקוז:  2,100 קמ"ר
 מוצא:  רכס הרי הקיירנגורמס
 גובה מוצא הנהר:  1,200 מטרים
 יובלים:  River Quoich 
 שפך:  הים הצפוני בסמוך לאברדין
 מדינות באגן הניקוז:  סקוטלנד
 
 
הנהר די (באנגלית: Dee; בגאלית סקוטית: Dhè) הוא נהר באורך 140 ק"מ הזורם בצפון סקוטלנד במחוז אברדינשייר. הנהר נשפך אל הים הצפוני.
גאוגרפיה

הנהר זורם לתוך תעלת העיר אברדין שנחפרה בשנת 1872 על מנת להגדיל את הנמל של העיר.
אזור הנהר הנמצא מערבית לנהר די נקרא "רויאל דיסייד" (Royal Deeside, "צד די המלכותי") בשל טירת בלמורל הנמצאת בסמוך לנהר. חלקו המערבי של הנהר כולל מקורותיו שוכנים ברכס ההרים והפארק הלאומי קיירנגורמס.
נהר זה הוא אחד משלושה נהרות בשם די הנמצאים בבריטניה.
הנהר פופולרי בקרב דייגים, והוא אחד מאתרי דיג הסלמון המפורסמים בעולם.
הערות שוליים

↑  רויאל דיסייד, באתר visitscotland.com
↑  דיג בנהר די
ערך זה הוא קצרמרבנושא גאוגרפיה של סקוטלנד ובנושא נהרות ונחלים. אתם מוזמנים לתרום לוויקיפדיה ו.
דה בלסד מדונה

| --- | --- |
דה בלסד מדונה מופיעה בפסטיבל All Points East בלונדון, 2018.
דה בלסד מדונה מופיעה בפסטיבל All Points East בלונדון, 2018.
 לידה:  1977  (גיל: 47 בערך) קנטקי, ארצות הברית
 שם לידה:  מריה סטמפר
 שם במה:  דה בלסד מדונה • דה בלאק מדונה
 מוקד פעילות:  ארצות הברית 
 עיסוק:  תקליטנית • מפיקה מוזיקלית • מוזיקאית
 סוגה:  האוס • דיסקו • טכנו
 שפה מועדפת:  אנגלית 
 www.theblessedmadonna.co.uk
 פרופיל ב-IMDb
 
מריה סטמפר (באנגלית: Marea Stamper; נולדה ב-1977), הידועה יותר בשם הבמה דה בלסד מדונה (The Blessed Madonna) ולשעבר דה בלאק מדונה (the Black Madonna), היא תקליטנית, מפיקה מוזיקלית ומוזיקאית אמריקאית. ב-2016 נבחרה ל"תקליטנית השנה" על ידי מגזין "Mixmag". באותו השנה היא הקימה את חברת התקליטים שלה בשם We Still Believe.
קריירה מוזיקלית

נולדה בשם מריה סטמפר. היא נשרה מהתיכון עקב הטרדות שנגעו למראה החיצוני. היא החלה סטמפר את הקריירה שלה בסוף שנות התשעים, ומכרה מיקסטייפים על ידי תקליטנים מחתרתיים ברייבים.
היא הוזכרה כ"אחד הטרנטייבליסטים (אנ') המרתקים בעולם".
ב-2018 היא גילמה את דמותה כתקליטנית במשחק המחשב Grand Theft Auto Online, כחלק מ-After Hours DLC.
שם הבמה שלה, דה בלאק מדונה, מתייחס לציורי המדונה השחורה של הבתולה מריה, והוא מחווה למשפחתה הקתולית. בתגובה לאתר Change.org שהעלה טענות של חשש לחוסר רגישות וגזענות, שינתה סטמפר את שם הבמה שלה לדה בלסד מדונה ב-20 ביולי 2020. היא אמרה כי שמה הקודם גרם ל"מחלוקת, בלבול, כאב ותסכול", וכי "אנשים שחלקו את המסירות הזו אהבו את השם, אבל בדיעבד הייתי צריכה להקשיב יותר לנקודות מבט אחרות".
ב-27 ביולי 2020, הודיעה הזמרת הבריטית דואה ליפה על צאת גרסת הרמיקס לשיר "Levitating", בהשתתפות האמנים האמריקאים מדונה ומיסי אליוט, שישמש כסינגל החמישי באלבומה משנת 2020, Future Nostalgia. הרמיקס יצא לאור ב-14 באוגוסט 2020. ב--4 באוגוסט הודיעה דואה ליפה על צאת אלבום הרמיקס שלה יחד עם דה בלסד מדונה Club Future Nostalgia, בו מתארחים אומנים כמו מדונה ומיסי אליוט, מארק רונסון, גוון סטפאני ואחרים.
ב-22 בפברואר 2021 הכריז המפיק הבריטי פרד אגיין על צאת הסינגל "Marea (We've Lost Dancing)", ביחד עם דה בלסד מדונה. השיר עצמו מכיל 15 שניות משיחה שניהל אגיין עם דה בלסד מדונה, ממנה נגזרו גם מילות השיר עצמו.
דיסקוגרפיה > אלבומי אולפן

2024: Godspeed
דיסקוגרפיה > אלבומי רמיקס

2020: Club Future Nostalgia (יחד עם דואה ליפה)
2020: NYE 2021
דיסקוגרפיה > סינגלים

2014: "Stay"
2017: "He Is the Voice I Hear"
2020: "Levitating (The Blessed Madonna Remix)" (יחד עם דואה ליפה בהשתתפות מדונה, מיסי אליוט)
2021: "Marea (We've Lost Dancing)" (יחד עם פרד אגיין)
2022: "Serotonin Moonbeams"
2023: "Shades of Love"
2023: "We Still Believe"
2023: "Mercy"
2023: "Happier"
הערות שוליים

↑  "The Black Madonna | Biography & History". AllMusic.
↑  Roberts, Joe (8 במרץ 2018). "The Black Madonna: DJ Mag UK Cover Feature". DJ Mag. {{cite web}}:  (עזרה)
↑  Galil, Leor (9 בדצמבר 2015). "Marea Stamper, The Black Madonna, The DJ". The Chicago Reader. {{cite web}}:  (עזרה)
1 2  "The Black Madonna, an Activist D.J., Wants to Turn Dance Music Upside Down". הניו יורק טיימס. 30 בנובמבר 2017. {{cite web}}:  (עזרה)
↑  "dj the black madonna shares the 6 songs that changed her life". Vice. 12 באוקטובר 2018. {{cite web}}:  (עזרה)
↑  Brailey, Louise (21 בדצמבר 2016). "The Black Madonna is the DJ of the Year". Mixmag. {{cite web}}:  (עזרה)
↑  "RA: We Still Believe - Record Label". Resident Advisor.
↑  Kane, Peter Lawrence (18 באפריל 2018). "The Black Madonna and the Holy Spirit on the Dance Floor". SF Weekly. {{cite web}}:  (עזרה)
↑  James, Lauren (14 במרץ 2018). "DJ The Black Madonna on performing at Sónar festivals and making dance music accessible for all". South China Morning Post. {{cite web}}:  (עזרה)
↑  Crecente, Brian (25 באוגוסט 2018). "How 'Grand Theft Auto' Is Changing the Way the World Experiences Music". Rolling Stone. {{cite web}}:  (עזרה)
↑  Romano, Tricia (18 בספטמבר 2015). "Decibel Fest DJ Black Madonna and her rebel heart". The Seattle Times. {{cite web}}:  (עזרה)
↑  "The Black Madonna is changing her name to The Blessed Madonna". Consequence of Sound (באנגלית אמריקאית). 20 ביולי 2020. נבדק ב-21 ביולי 2020. {{cite web}}:  (עזרה)
↑  "Dua Lipa announces "Levitating" remix with Missy Elliott and Madonna". Consequence of Sound (באנגלית אמריקאית). 28 ביולי 2020. נבדק ב-6 באוגוסט 2020. {{cite web}}:  (עזרה)
↑  "Dua Lipa announces star-studded Future Nostalgia remix album". Consequence of Sound (באנגלית אמריקאית). 5 באוגוסט 2020. נבדק ב-6 באוגוסט 2020. {{cite web}}:  (עזרה)
↑  "Fred again... and the Blessed Madonna eulogize the dance floor on "Marea (We've Lost Dancing)"". The Fader (באנגלית אמריקאית). 22 בפברואר 2021. נבדק ב-22 בפברואר 2021. {{cite web}}:  (עזרה)
↑  "NYE 2021 (DJ Mix) by The Blessed Madonna". Apple Music (GB). נבדק ב-12 במרץ 2021. {{cite web}}:  (עזרה)
↑  Mamo, Heran (13 באוגוסט 2020). "Dua Lipa's 'Levitating' remix with Missy Elliott, Madonna & The Blessed Madonna has arrived: Listen". Billboard. אורכב מ-המקור ב-20 באוגוסט 2020. נבדק ב-25 באוגוסט 2020. {{cite web}}:  (עזרה)
↑  "Marea (We've Lost Dancing) - Single by Fred again.. & The Blessed Madonna". Apple Music (GB). נבדק ב-12 במרץ 2021. {{cite web}}:  (עזרה)
| --- | --- |
בקרת זהויות :  ISNI: 0000 0004 0777 8042  MusicBrainz: 3f351696-75a2-4167-86b1-c5cd37770600
דינר סרבי

| --- | --- |

 משתמשים:  סרביה סרביה
 ISO 4217:  RSD 
 בנק מרכזי
 בנק מרכזי:  הבנק הלאומי של סרביה 
 → דינר יוגוסלבי 
 
דינר סרבי (בסרבית: Cрпски динар) הוא המטבע הרשמי של הרפובליקה של סרביה. השימוש המוקדם ביותר בדינר מתוארך לשנת 1214.
דינר של המלך סטפן דרגוטין.
האזכור הראשון של "דינר סרבי" מתוארך למלכותו של סטפן נמנאג'יץ' בשנת 1214. עד נפילתו של הדספוט סטפאן טומאסביץ' בשנת 1459, רוב השליטים הסרבים טבעו מטבעות דינר מכסף.
הדינרים הסרבים הראשונים, כמו הרבה מטבעות דרום-אירופיים אחרים, שיחזרו את הגרוטו הוונציאני, כולל תווים בלטינית (המילה 'דוקס' הוחלפה במילה 'רקס'). במשך שנים רבות היה זה אחד ממוצרי הייצוא העיקריים של סרביה בימי הביניים, בהתחשב בשפע הכסף היחסי שהגיע ממכרות סרביים. הוונציאנים לא נזהרו מכך ודנטה אליגיירי הרחיק לכת והכניס את המלך הסרבי של תקופתו, סטפאן אורוש השני מילוטין, לגיהנום כזייפן (יחד עם עמיתיו הפורטוגלים והנורווגים).
לאחר הכיבוש העות'מאני שימשו מטבעות זרים שונים עד אמצע המאה ה-19. העות'מאנים הטביעו מטבעות בנובו ברדו, בקוצ'אנה ובבלגרד. החלוקה של הדינר, הפארה, נקראת על שמו של מטבע כסף טורקי באותו השם (מן הפרסי پاره pāra, "כסף, מטבע").
לאחר שנסיכות סרביה הוקמה רשמית (1817) היו הרבה מטבעות זרים שונים במחזור. בסופו של דבר, הנסיך מילוש אוברנוביץ' החליט להכניס סדר על ידי קביעת שערי חליפין המבוססים על הדגנים. בשנת 1819 פרסם מילוש טבלה עם דירוג 43 מטבעות זרים שונים: 10 זהב, 28 כסף ו-5 נחושת.
שטרות הכסף

| סוג השטר | מראה חזיתי | מראה אחורי | צבע עיקרי |
| --- | --- | --- | --- |
| 10 דינרים |  |  | צהוב-אוכרה |
| 20 דינרים |  |  | ירוק |
| 50 דינרים |  |  | סגול |
| 100 דינרים |  |  | כחול |
| 200 דינרים |  |  | ורוד |
| 500 דינרים |  |  | ציאן |
| 1,000 דינרים |  |  | אדום |
| 2,000 דינרים |  |  | אפור |
| 5,000 דינרים |  |  | ארגמן |
הערות שוליים

↑  Wieser, F., Contributions to the monetary history of Serbia, Montenegro and Yugoslavia., Spink & Son, 1965, עמ' 3
| --- | --- |
בקרת זהויות :  GND: 103719540X
דוד צבי קצבורג

| --- | --- |
אין תמונה חופשית
 לידה:  1857 ה'תרט"ז פילזן
 פטירה:  1936  (בגיל 79 בערך) ה'תרצ"ו
 תקופת הפעילות:  ?–1937 
 תחומי עיסוק:  הלכה מחשבת ישראל עריכת כתבי עת.
 רבותיו:  הרב נפתלי סופר, הרב זוסמן סופר, הרב שמחה בונם סופר
 חיבוריו:  מבשר צדק, זר צדק, פרחי כהונה, צדק עולמים, רז הדק
 
הרב דוד צבי הכהן קצבורג (בכתיב יהודי אירופאי: קאטצבורג) (תרט"ז – תרצ"ו, 1857–1936) היה רב, דיין, פוסק, מחבר תורני ומוציא לאור הונגרי.
קורות חיים

נולד בכפר פילזן במחוז הונט, הונגריה לאביו הרב זלמן. למד אצל ר' נפתלי סופר אב בית דין פטשיניידורף, ר' זוסמן סופר אב"ד פאקש, וחמש שנים אצל ר' שמחה בונם סופר בעל 'שבט סופר'.
שימש בהוראה בכמה קהילות. החל מתרנ"ב (1892) החל לשמש כדיין ומגיד בעיר ווייצן (ואץ, סמוך לבודפשט).
בעריכתו נדפס כתב העת התורני "תל תלפיות", החל מקיץ תרנ"ב, שהיה פעיל 45 שנה, עד לשנת תרצ"ו. בכל חוברת הדפיס העורך משלו דברי הלכה ואגדה בעניינים שעל הפרק. כן הדפיס כמה ספרים משלו.
הרב קצבורג היה אמנם סופר מחונן, אבל כבד פה וכבד לשון. הרופאים הבטיחו לרפא את מחלתו, אולם ההוצאות היו יקרות, ולא ברור אם הטיפול הרפואי יצא לפועל.
השקפתו

הרב קצבורג היה בעל יחס חיובי לציונות, הוא סבר שהגאולה תגיע בדרך הטבע, והוא תמך ועודד שיתוף פעולה עם החילונים ביישוב הארץ. מבחינה רעיונית הוא סבר שהגאולה צריכה להגיע דווקא על ידי אנשים רחוקים מתורה. לדעתו ההימנעות מהצלת היהודים מהפוגרומים באירופה לארץ ישראל, מחשש שיתקלקלו שם, היא "ממש לא תרצח".
בשל המלחמה החריפה של כמה מרבני הונגריה נגד הציונות, נאלץ הרב קצבורג להסתיר את עמדותיו. כחלק ממהלך זה, בתחילה פרסם הרב קצבורג סדרה של שלושה מאמרים בהם תמיכה מפורשת ונלהבת בציונות בכתב העת שהוציא לאור תל תלפיות (שני מאמרים שלו, והשלישי של הרב שלמה זלמן ברודי). אולם, בשל התערבותו של הרב ישעיהו זילברשטיין, רבה של וויצן שפיקח על כתב העת נפסקו הפרסומים, ופורסמו בכתב העת מכתבי מחאה חריפים האוסרים להשתתף עם הציונים וקובעים שהציונות היא מזימה שנועדה לצוד נפשות של יהודים חרדים.
במקרה שבא לפניו צידד לגייר גוי שרוצה להתחתן עם נערה יהודייה שהייתה ידועה כיראת שמים. לדבריו, בגיור יש ללכת אחר ראות עיני הדיין, וכאן ניתן לומר שהנערה תשפיע על הגוי לשמור תורה ומצוות לאחר גיורו. הוא הוסיף שבגיור לא הולכים אחר הרוב, כי מדובר ב"פיקוח נפש" אם נסרב לגייר אדם שאכן ראוי לכך. לדבריו, יש להקל באופן מיוחד בגוים שאינם עובדי עבודה זרה, כפי שנהגו להקל באשכנז ב"סתם יינם של נוצרים.
חיבוריו

מבשר צדק ג' חלקים, דרושים על התורה, מצוות ברית מילה, פדיון הבן, בר מצווה, נישואין ומסכת אבות.
זר צדק, ספר מאמרים במחשבת ישראל.
פרחי כהונה, ספר חידושים על מסכת פסחים ועוד מסכתות בש"ס, ובסופו נדפס קונטרס 'כתר כהונה' - שו"ת בענייני קדושת כהונה
צדק עולמים, באור התורה ודת היהדות, יצא לאור בויצן בשנת 1918.
רז הדק, באור מהות הידיעה והבחירה בדרך הגיוני ובאורך דרוש, יצא לאור לאחר מותו על ידי בנו בבודפשט שנת 1938.
לקריאה נוספת

נתנאל קצבורג, 'קצבורג, דוד צבי הכהן', אנציקלופדיה של הציונות הדתית, כרך ה, מוסד הרב קוק תשמ"ג, עמ' 489–493
הערות שוליים

↑  זר צדק, עמוד 3, במכתב הסכמה של הרב שמחה בונם סופר
↑  הרב דוד צבי קאטצבורג, דרישת ציון, תל תלפיות, כרך יב עמוד 157
↑  הרב ד"ר אלפסי, דורשי ציון בפועל, בערך 'הרב דוד צבי קצבורג'
↑  ד"ר יואב שורק, הרב משה שמואל גלאזנר : המורד מבפנים באורתודוקסיה ההונגרית, עמודים 143; 171 - 173
↑  תל תלפיות כרך ט עמוד 228
| --- | --- |
בקרת זהויות :  NLI: 987007297074405171  ISNI: 0000 0000 7330 4524  LCCN: n94066674  NTA: 303432691  VcBA: 495/365810  VIAF: 48458817   WorldCat (עם VIAF): 48458817
דויטשה גרמופון

| --- | --- |


 נתונים כלליים
 מייסדים:  אמיל ברלינר
 תקופת הפעילות:  1898–הווה (כ־126 שנים)
 חברת אם:  יוניברסל מיוזיק גרופ
 חברות בנות:  Archiv Produktion 
 מיקום המטה:  ברלין 
 ענפי תעשייה:  תעשיית המוזיקה 
  
 www.deutschegrammophon.com
 
למעלה תקליט שעל צידו האחד סמל דויטשה גרמופון המקורי, בצד השני של התקליט למטה אנריקו קארוזו שר אריה מאת ג'וזפה ורדי. התקליט יוצר בהנובר 1908 על ידי אמיל ברלינר
דויטשה גרמופון (בגרמנית: Deutsche Grammophon) היא חברת תקליטים גרמנית למוזיקה קלאסית שהייתה המבשרת של תאגיד PolyGram (אנ'). מאז 1999, החברה היא חלק מיוניברסל מיוזיק גרופ. דויטשה גרמופון היא חברת התקליטים הוותיקה ביותר הפועלת כיום.
היסטוריה

דויטשה גרמופון גזלשאפט (Deutsche Grammophon Gesellschaft) נוסדה בדצמבר 1898 על ידי אמיל ברלינר, יהודי, יליד גרמניה, אזרח ארצות הברית כסניף הגרמני של ברלינר גרמופון. ברלינר שלח את, אחיו, יוסף ברלינר להקים את החברה בעיר הולדתם הנובר. הסניף הגרמני הוקם שנתיים לאחר שברלינר ייסד את חברת גרמופון הבריטית, בלונדון. בית החרושת של דויטשה גרמופון בהנובר היה המפעל הראשון בעולם שהוקם במיוחד לייצור תקליטים ותוך עשור ייצר מספר מיליוני תקליטים בשנה.
עם תחילת המאה ה-20 הוקלטו בחברה אמנים בינלאומיים כמו זמר הטנור אנריקו קארוזו, זמר הבס פיודור שאליאפין (Feodor Chaliapin) וזמרת הסופרן האוסטרלית נלי מלבה (Dame Nellie Melba).
ב-1941 רכשה חברת Siemens & Halske את המותג, ובשנת 1945, במסגרת תנאי הכניעה של גרמניה וסיום מלחמת העולם השנייה, נלקחו מדויטשה גרמופון הזכויות על "His Master's Voice" והועברו ל-EMI הבריטית, כולל הסמל המסחרי של הכלב והגרמופון, עקב כך הוחלף הסמל של דויטשה גרמופון לציור של "כתר צבעונים".
בשנת 1962 יצרה החברה, בשיתוף עם פיליפס ההולנדית, את קבוצת DGG/PPI. בשנת 1987 מכרה סימנס את חלקה בבעלות המותג וכך הפכה פיליפס לבעלת הנכסים העיקרית. ב-1998 רכשה החברה הקנדית Seagram Company Ltd את המותג הגרמני, ומאז החברה היא חלק מקבוצת Universal Music Group.
במהלך השנים סיפק המותג הקלטות השואפות לייצוג נאמן של המקור, ככל שאפשרה התקופה. בין המוזיקאים שהקליטו תחת המותג היו מנצחי תזמורות כגון קלאודיו אבאדו, ליאונרד ברנשטיין, פייר בולז, הרברט פון קאראיין, קרלוס קלייבר; עם תזמורות כגון הפילהרמונית של ברלין, הפילהרמונית של ניו יורק, הפילהרמונית של וינה, תזמורת קליבלנד, התזמורת הסימפונית של שיקגו; פסנתרנים כגון מאוריציו פוליני, ולדימיר הורוביץ, איוו פוגורליץ', כריסטיאן צימרמן, מרתה ארחריץ', יונדי לי, לאנג לאנג, יבגני קיסין; כנרים כגון אייזק שטרן, יצחק פרלמן, פנחס צוקרמן, דוד אויסטרך, גיל שחם, הילרי האן, זמרים כגון דיטריך פישר דיסקאו ואמנים רבים נוספים.
הפקות ארכיב

לדויטשה גרמופון גם קו הקלטות מוזיקה עתיקה בשם ארכיב פרודוקציון, שהתפרסם, בין השאר, בהקלטותיהם של קרל ריכטר וג'ון אליוט גרדינר.
דויטשה גרמופון הייתה הראשונה ששיווקה תקליטורים של מוזיקה קלאסית לציבור הרחב בשנת 1983.
הערות שוליים

↑  Die Geschichte von Universal Music Deutschland, www.deutschegrammophon.com (באנגלית)
| --- | --- |
בקרת זהויות :  NLI: 987007260192105171  PLWABN: 9810571171005606  BIBSYS: 9035539  BnF: cb12406130s (data)  GND: 4634201-1  ISNI: 0000 0001 2314 8516  LCCN: n50005018  MusicBrainz: 5a584032-dcef-41bb-9f8b-19540116fb1c  NKC: ko2002103014  NLA: 35035200  SUDOC: 032791011  VIAF: 267304304   WorldCat (עם VIAF): 267304304
דירת הרווקים

| --- | --- |
כרזת הסרט
כרזת הסרט
 מבוסס על:  מחזה של ניל סיימון
 בימוי:  בד יורקין 
 הופק בידי:  נורמן ליר  באד יורקין
 תסריט:  נורמן ליר
 עריכה:  ולטר תומפסון
 שחקנים ראשיים:  פרנק סינטרה טוני ביל מולי פיקון לי ג'יי. קוב ג'יל סנט ג'ון ברברה ראש
 מוזיקה:  נלסון רידל 
 צילום:  ויליאם דניאלס 
 מדינה:  ארצות הברית 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  5 ביוני 1963
 משך הקרנה:  112 דק' 
 שפת הסרט:  אנגלית 
 סוגה:  סרט קומדיה 
 הכנסות:  12,700,000‏$
 הכנסות באתר מוג'ו:   comeblowyourhorn
 דף הסרט ב־IMDb
 
דירת הרווקים (באנגלית: Come Blow Your Horn) הוא סרט קומדיה אמריקאי משנת 1963 בבימויו של באד נורקין, עם פרנק סינטרה, טוני ביל, לי ג'יי. קוב ומולי פיקון בתפקידים הראשיים.
התסריט מבוסס על המחזה "Come Blow Your Horn" של ניל סימון משנת 1961. זה היה המחזה הראשון של סיימון והוא הוצג בהצלחה רבה בברודוויי.
בישראל הוצג המחזה באותו שם באמצע שנות ה-60 בתיאטרון הוורוד.
בבית צבי הוצג בשם "תעוף על עצמך" בתרגומו של אבי קורן.
הסרט היה מועמד לפרס אוסקר לעיצוב ההפקה הטוב ביותר, לי ג'יי. קוב היה מועמד לפרס גלובוס הזהב לשחקן המשנה הטוב ביותר - סרט קולנוע, ומולי פיקון, פרנק סינטרה וג'יל סנט ג'ון היו מועמדים לפרס גלובוס הזהב לשחקן הטוב ביותר - סרט קומדיה או מוזיקלי.
דין מרטין מופיע בהופעת קמע בתור חסר בית.
תקציר העלילה

משפחת בייקר גרה ביונקרס, ליד ניו יורק. לאב לארי (לי ג'יי. קוב) יש מפעל לייצור פירות מלאכותיים-דקורטיביים. אשתו סופי (מולי פיקון) היא עקרת בית. יש להם שני בנים העובדים בעסק, הבכור הוא אלן (פרנק סינטרה) שעזב את הבית וגר כעת בדירת יוקרה במנהטן, שם הוא מנהל חיי אהבה חפשיים עם נשים יפות. הבן הצעיר, באדי (טוני ביל) הוא בן 21, עובד גם הוא בעסק המשפחתי ורוצה לברוח מהבית המלחיץ לאחיו אלן. לארי מרוגז כל הזמן בגלל בנו ההולל וסופי נאלצת לספוג את כל צעקותיו ומשתדלת שהחלון יהיה סגור "שהשכנים לא ישמעו".
באדי עוזב את הבית בשקט ומשאיר מכתב הסבר להוריו. הוא מגיע לדירת אחיו ומכיר את שתי הבחורות שמחזרות אחריו, פגי (ג'יל סנט ג'ון) וקוני (ברברה ראש). אלן מחבב את אחיו הצעיר ומחליט לגרום לו "לעוף על עצמו". הוא לוקח אותו לחנויות בגדים, נעלים, מספרה ועוד ותוך כדי זה הוא שר לו מה נחוץ לבן האדם כדי "שיעוף על עצמו". בסוף היום מרגיש באדי "שהוא בעניינים".
האמא סופי מגיעה לדירת הרווקים כדי לברר מה המצב ולשכנע את באדי לחזור אך לשווא. באדי מציג את עצמו לפגי כאילו הוא במאי מהוליווד והיא מתמסרת לו. באדי מתחיל להתפרע יותר מאחיו. אלן מבחין בזאת ומחליט למסד את קשריו עם קוני ולהציע לה נישואין.
לבסוף מגיע האב לארי לדירה כשהוא מרוגז וצועק. הוא רוצה נכדים כמו לאחותו רק כאשר מבשר לו אלן שהוא התחתן זה עתה עם קוני, הוא מתרכך. אלן משאיר את הדירה לבאדי וזה מתחיל שוב את החיים החופשיים לאחר "השיעורים" שקבל מאחיו.
דינר קרואטי

| --- | --- |
 משתמשים:  קרואטיה קרואטיה
 ISO 4217:  HRD
 מטבעות ושטרות
 שטרות בשימוש:  1, 5, 10, 25, 100, 500, 1000, 2000, 5000, 10,000, 50,000, 100,000 דינר
 בנק מרכזי
 בנק מרכזי:  הבנק הלאומי הקרואטי
 קונה ← 
 
דינר קרואטי (בקרואטית: Hrvatski dinar, קוד המטבע: HRD) היה ההילך החוקי של קרואטיה בין ה-23 בדצמבר 1991 ל-30 במאי 1994.
היסטוריה

הדינר הקרואטי החליף את הדינר היוגוסלבי בקרואטיה. זה היה מטבע מעבר שהוכנס בעקבות הכרזת העצמאות של קרואטיה. במהלך קיומו, ירד הדינר בערכו במקדם של כ-70. הדינר הוחלף בקונה בשיעור של 1 קונה = 1000 דינר. המטבע לא היה בשימוש בשטחים הכבושים הכוללים את הרפובליקה של קריינה הסרבית.
ראו גם

דינר
דינר יוגוסלבי
קונה (מטבע)
די.בי.סי פייר

| --- | --- |

 לידה:  1961 (בן 63 בערך) אדלייד, אוסטרליה 
 שם לידה:  Peter Warren Finlay 
 מדינה:  אוסטרליה 
 שם עט:  DBC Pierre 
 מקום לימודים:  אקדמיית אדרון 
 שפות היצירה:  אנגלית 
 יצירות בולטות:  ורנון גוד ליטל 
 פרסים והוקרה:  פרס בולינגר אברימן וודהאוס (2003)  פרס בוקר (2003)  פרס ג'יימס ג'ויס 
 www.dbcpierre.com
 
די. בי.סי פייר (באנגלית: DBC Pierre; נולד ב-1961) הוא שם העט של הסופר הדרום אוסטרלי פיטר וורן פינלי, המתגורר כיום באירלנד.
ביוגרפיה

פייר נולד בבריינלה הישנה המצויה בדרום אוסטרליה. שם העט שלו מורכב מראשי התיבות באנגלית DBC (מלוכלך אבל נקי) השם פייר הוא כינוי שהוענק לסופר בילדותו על ידי חבריו, פייר המלוכלך! הייתה דמות מצוירת מתוך סדרת אנימציה בשם סופר 6. אביו היה מרצה באוניברסיטת אדלייד האוסטרלית.
פייר התגורר באוסטרליה, ארצות הברית, אנגליה, ספרד, מקסיקו. משפחתו הייתה אמידה מבחינה כלכלית, מאידך הסופר העיד על עצמו שבמשך שנים היה מכור לסמים ועסק בפעילות פלילית כדי לספק את התמכרותו. הספר "ורנון גוד ליטל" הוא סאטירה ביקורתית אודות תרבות הצריכה והמותגים והאופן שבו אמצעי התקשורת מלעיטים את הצרכנים במידע אשר איש לא טורח לבקר או לבדוק את אמיתותו. ורנון ליטל הוא נער מוזר בן 15 מעיירה נידחת בטקסס ארצות הברית המואשם ברצח 16 תלמידי תיכון על לא עוול בכפו. הוא נידון לגזר דין מוות. משפטו, מאסרו וגזר דינו יוצרים "פסטיבל" תקשורת מאחוריו עומדים ספונסרים ואילי תקשורת. הספר תורגם לשפות רבות והיה לרב-מכר. זכה בפרס מאן בוקר לשנת 2003 בפרס ויטברד לרומן ראשון, בתואר ספר השנה של סן פרנסיסקו כרוניקל, בספר הבולט לשנת 2003 של הניו יורק טיימס ובפרס ג'יימס ג'ויס
ספריו שתורגמו לעברית

ורנון גוד ליטל (קומדיה מן המאה ה-21) מאנגלית: אמנון כץ, הוצאת מטר, 2003
הערות שוליים

↑  ריינלה הישנה
↑  על סדרת האנימציה סופר שש
↑  פרס ויטברד לרומן ראשון שנת 2003
↑  פרס ג'יימס ג'ויס מטעם האקדמיה האירית
| --- | --- |
בקרת זהויות :  NLI: 987007282714305171  BIBSYS: 3108545  BNE: XX1669529  BnF: cb14504832c (data)  GND: 128822724  ICCU: NAPV096115  ISNI: 0000 0001 0926 2582  LCCN: nb2002092782  LNB: 000055191  MusicBrainz: cefa0a40-5c1f-44a6-940c-0191a44adf2f  NDL: 01113788  NKC: xx0016807  NLA: 40649692  NLG: 197136  NSK: 000347612  NTA: 255313926  RERO: 02-A009105281  SELIBR: 284032  SUDOC: 075876701  Trove: 641907  VIAF: 93888958   WorldCat (עם VIAF): 93888958
דירר (מכתש פגיעה)

| --- | --- |

 מידע כללי
 סוג:  מכתש פגיעה
 על שם:  אלברכט דירר 
 נתונים ומידות
 קוטר:  195 ק"מ 
 מיקום
 מיקום:  Shakespeare quadrangle 
 גוף שמיימי:  כוכב חמה
 קואורדינטות:  21°54′01″N 118°59′58″W﻿ / ﻿21.900277777778°N 118.99944444444°W﻿ / 21.900277777778; -118.99944444444
  (למפת כוכב חמה מוגדלת) דירר(למפת כוכב חמה רגילה) דירר
 
מכתש דירר הוא מכתש פגיעה הנמצא על כוכב חמה אשר קרוי על שמו של הצייר הגרמני אלברכט דירר. האיגוד האסטרונומי הבינלאומי הכריז על שמו של המכתש ב-1976.
הערות שוליים

↑  Planetary Names: Crater, craters: Dürer on Mercury, planetarynames.wr.usgs.gov
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
דוד צבי חן

| --- | --- |

על פי המסורת[דרוש מקור], הרד"ץ לא אהב להצטלם. פעם אחת התעמק בשאלה סבוכה בנושא עגונה בעיניים פקוחות כשלא שם לב למתרחש סביבו, ובתוך כך הספיקו לצלם תמונה זו, מבלי שחש בכך.
 לידה:  1846 
 פטירה:  1925 (בגיל 79 בערך) 
 מקום קבורה:  בית הקברות היהודי בהר הזיתים 
 תקופת הפעילות:  ?–1925 
 
הרב חיים דוד צבי חן (מכונה הרד"ץ חן; ה'תר"ו, 1846 - כ"ה בכסלו ה'תרפ"ו, 11 בדצמבר 1925) היה רבה של העיר צ'רניהיב במשך כארבעים שנה, מחשובי רבני ופוסקי חסידות חב"ד.
קורות חייו > רוסיה

נולד בשנת ה'תר"ו בעיר בישנקוביץ' שברוסיה לרב העיר רבי פרץ חן, מרבני משפחת חן. בילדותו נפגש מספר פעמים עם הצמח צדק מלובביץ' שקירבו מאוד. בצעירותו הוסמך לרבנות על ידי האדמו"ר הרב שמואל שניאורסון מלובביץ' והיה לאחד משלושת החסידים שהוסמכו על ידו. נשא את פערל גוטא לבית הילביץ מהעיירה צ'שניק שבפלך ויטבסק, בה התגורר לאחר נישואיו.
בשנת ה'תרל"ה (1875) מונה לרב בצ'רניגוב שבה כיהן אביו כרב העיר. בשנת ה'תרמ"ג (1883) לאחר פטירת אביו הוכתר לרב העיר. רבי דוד צבי עסק גם במגבית להדפסת 'שו"ת צמח צדק'. בשנות רבנותו עמד בקשרים תורניים עם הרב שניאור זלמן פרדקין, הרב יצחק אלחנן ספקטור, האדמו"ר רבי מרדכי דב טברסקי ועוד רבים. הסמיך לרבנות את הרב אליהו ייאכיל סימפסון, הרב גרשון חן והרב שניאור זלמן גרליק.
בימי מלחמת העולם הראשונה אכסן בביתו את סניף ישיבת תומכי תמימים בעיר, סייע לפליטים מגליציה וערך ליל סדר לחיילים יהודיים.
תלאות רבות עברו עליו - אשתו גוטא לקתה באלול ה'תרע"ב בשבץ מוחי, והייתה משותקת מאז 13 שנה עד סוף ימיה, בנו מנחם מנדל נרצח בחייו על ידי פורעים, ילדיו דובער ואסתר נפטרו בשנות העשרים לחייהם, ומאז הירצחו של מנחם מנדל היה מתכתב רבות עם הבן הבכור אברהם, אך הם דרו במרחק ניכר זה מזה והוא לא פגש אותו מאז. מאז נשתתקה אשתו, היה מחזיק בידה בהדלקת נרות שבת ומדליק בידה את 13 נרות השבת שנהגה להדליק.
נכדתו זלדה, מתארת בשירה עם סבי כיצד עמד בניסיון בהרצחו של מנחם מנדל בנו, מביעה התפעלות על שהמשיך בלימודו בהשתוללות המהפכה הקומוניסטית בחוץ, ומזכירה את תשוקתו לעלות ביום מן הימים לירושלים עיר הקודש:
כאברהם אבינו

שבלילה ספר מזלות,

שקרא אל בוראו

מתוך הכבשן,

שאת בנו עקד -

היה סבי.

אותה אמונה שלמה

בתוך השלהבת,

ואותו מבט טלול

וזקן רך גלים,

בחוץ ירד השלג

בחוץ שאגו:

אין דין ואין דיין.

ובחדרו הסדוק, המנופץ

שרו כרובים

על ירושלים של מעלה.
בשיר אחר כתבה על דמותו המעוררת כבוד:
מסבא נשארו בזכרוני בעיקר זקן המשי הלבן - זקנו של הבעל שם טוב או של אברהם אבינו, לובן של אור נרות ורכות גלית, אור ששפוך על הזקן כמו בתמונה של רמברנדט, אור שעושה את העולם קרוב לך. בסיפורים שסיפר לי סבא היו העניים ואנחנו והכוכבים בני משפחה אחת. הוא היה יותר ממלך בעיני, הוא היה יותר ממשורר וגיבור, הוא ידע את הצד האמיתי, הנסתר, של כל  הדברים, של כל ההתרחשויות, ועל ראשו היה כתר. להיכנס לחדרו, היה מעורר בי רטט כמו להיכנס לבית המקדש - כל הצדיקים שהוא סיפר עליהם היו הוא עצמו, וכל המעשים הניסיים והנסיעות שלהם היו הניסים, המופתים, הנסיעות ומסירות הנפש שלו.